Kemijärven käräjäoikeus		22.01.2008 no 1/2008
Vapaudenkatu 11
98100 KEMIJÄRVI
puh.  010 36 50162
fax:  010 36 50170

				Oikeusministeriö
				oikeushallinto-osasto
				PL 25
				00023 VALTIONEUVOSTO

Viite:	lausunto oikeusministeriön työryhmämietintöön 2007:12 käräjäoikeuden
	verkoston kehittämisestä.

Kemijärven käräjäoikeus esittää lausuntonaan kunnioittaen seuraavaa:

Kun muutokset käräjäoikeusverkostoon ovat tarpeellisia, työryhmän ehdotukset myös kiinteistö-
ja kirjaamisasioiden siirtämiseen Maanmittauslaitokselle ovat ilmeisen perusteltuja.

Käräjäoikeuksien tuomipiirirajoja harkittaessa alueellisena perusteena olisi pidettävä sitä, että
käräjäoikeuden, poliisin ja syyttäjän aluejaon tulisi mahdollisimman pitkälle olla  samanlainen:
niin rikosjuttujen käsittelyn sujuvuus koko oikeusketjussa tulisi parhaiten turvattua.

Lapin lääniin ollaan perustamassa kaksi poliisipiiriä, länsi- ja itäosaan omansa.  Ne jaetaan
pohjos-eteläsuunnassa.  Ehdotettu Rovaniemen käräjäoikeuden tuomipiiri kulkisi länsi-itäsuunnassa
kummankin poliisipiirin päällä: Luotaisiin alueellinen matriisiorganisaatio.  Matriisiorgaanisaatiot
yleisen kokemuksen mukaan haittaavat asioiden käsittelyä.  Niiden tarkoituksellista luomista tulisi
välttää.  Perämerenkaaren ja Tornionlaakson alue olisikin pidettävä erillään Rovaniemen käräjä-
oikeudesta.  Torniojokilaakso ”nuuskakairoineen” on myös kulttuurisesti omalaatuisensa.

Tuomarien erikoistumisella ollaan tavoittelemassa myös sisäistä matriisia organisaatioon.  Paitsi
monia hyviä asioita se tulee vaatimaan myös sisäistä byrokratiaa, joka ratkaisee juttujaon erikoistuneille tuomareille.  Näin ollen on erityinen syy kavahtaa samanaikaisen ulkoisen matriisin 
synnyttämistä.  Itsenäisyys takaa parhaiten oikeuspalvelujen saatavuuden Itä-Lapissa.  Mikäli muuhun päädytään, Kemijärven käräjäoikeus palaa kotiinsa tässä uudistusehdotuksessa, ainakin Kemijärven ja Sallan osalta.  Istuntopaikka on joka tapauksessa perusteltua säilyttää Kemijärvellä.
Savukoski ja Pelkosenniemi on esitetty yhdistettäväksi Lapin käräjäoikeuteen.  Perusajatus on oikea.

Kemijärven käräjäoikeus on noin 60 vuotta sitten erotettu itsenäiseksi Rovaniemen käräjäoikeudesta.  Ongelmalliseksi tilanteen Pelkosenniemen kohdalla tekee se seikka, että niin
sanottuna ”kriisikuntana” se parhaillaan taistelee olemassaolostaan haluten pysyä itsenäisenä.
Sen todennäköinen liittymissuunta on kuitenkin Kemijärvi.

Ratkaisua tehdessä tuo ongelma on syytä tiedostaa.

Ilkka Lindström
laamanni